Netscape Communications Corporation

Netscape Communications Corporation és una empresa de programari famosa per ser la creadora del navegador web Netscape Navigator.

Va ser comprada per America OnLine el 1999.

Història 
La companyia va ser fundada com a Mosaic Communications Corporation el 4 d'abril de 1994 per Marc Andreessen i Jim Clark i va ser una de les primeres companyies a treballar amb la naixent World Wide Web. Va llençar un navegador anomenat Mosaic Netscape 0.9 el 13 d'octubre de 1994. Aquest navegador va ser rebatejat com a Netscape Navigator.

La companyia va canviar de nom per dir-se Netscape Communications Corporation el 14 de novembre de 1994.

Programari lliure 
El gener de 1998 quan Netscape va començar el projecte de codi lliure Mozilla. Netscape sabent que l'Internet Explorer era de lluny el navegador més usat, va publicar el codi font de Netscape, amb l'esperança de què es convertís en un projecte popular de codi lliure. Aquest codi va ser alliberat sota la Llicència Pública Netscape, la qual és similar a la GPL, el Communicator 4.5 de Netscape es va enfocar a l'enviament de correus electrònics i altres funcionalitats per a empreses.

Adquisició per part d'AOL 
America OnLine (AOL) va anunciar el 24 de novembre que comprava Netscape Communications per 4.2 bilions de dòlars, tot i que diuen que AOL estava més interessat en altres característiques de Netscape que el navegador.

El 14 de novembre de 2000 AOL va llençar Netscape 6.0 basat en Mozilla 0.6 (la versió 5 se la van saltar). Desafortunadament, Mozilla 0.6 estava lluny de ser estable, per tant l'efecte de Netscape 6.0 va ser allunyar encara més als usuaris. No va ser fins a l'agost del 2001 quan Netscape 6.1 va aparèixer basat amb Mozilla 0.9.2 que era bastant més robust i gairebé un any després va arribar el Netscape 7.0 (uns dies després de ser llençat el Netscape Communicator 4.8, mostrant que els esforços dels desenvolupadors de Netscape seguien dividits).

Després del cas on Microsoft va ser acusat de monopoli i va ser sentenciat a pagar 750 milions de dòlars a AOL i a compartir algunes tecnologies, fins i tot deixar a AOL llicenciar i distribuir l'Internet Explorer gratis durant 7 anys. Això va ser considerat la "Mort de Netscape".

El 15 de juliol de 2003 AOL es va desfer de la marca Netscape, va treure el seu logo de l'edifici i va acomiadar la majoria de programadors.

Actualitat 
En l'actualitat Netscape només és una marca dins d'AOL, que és usada per oferir Internet a baix cost. AOL va contractar a una empresa canadenca per llençar el Netscape 8.0 basat en Mozilla Firefox.

Productes llençats per Netscape 
La línia inicial de productes de Netscape:
 Netscape Navigator navegador web per Windows, Macintosh, Unix i Linux
 Netsite Communications servidor web, amb una interfície de comunicació basada amb web
 Netsite Commerce web server, va simplificar les connexions segures (amb SSL)
 Netscape Proxy Server

Altres productes de Netscape:
 Netscape Personal Edition
 Netscape Communicator (navegador que inclou eines de correu, notícies, calendari i compositor per pàgines web, a més inclou AOL Instant Messenger i RealAudio)
 Netscape FastTrack and Enterprise, servidor web
 Netscape Collabra Server
 Netscape Directory Server
 Netscape Messaging Server
 Netscape Certificate Server
 Netscape Calendar Server
 Netscape Compass Server
 Netscape Application Server
 Netscape Publishing System
 Netscape Xpert Servers
 ECxpert 
 SellerXpert 
 BuyerXpert 
 BillerXpert 
 TradingXpert 
 CommerceXpert

Vegeu també 
 Mozilla

Empreses d'informàtica dels Estats Units
Empreses desaparegudes
Silicon Valley